潤州_(隋朝)

潤州 ， 中國古代的州 。 隋朝開皇十五年 （ 595年 ） 置 。 治所在延陵縣 （ 唐改丹徒縣 ， 今江蘇省鎮江市 ） 。 以州東有潤浦得名 。 大業初年廢 。 唐朝武德三年 （ 620年 ） ， 以江都郡之延陵縣地復置 。 土貢 ： 衫羅 ， 水紋 、 方紋 、 魚口 、 繡葉 、 花紋等綾 ， 火麻布 ， 竹根 ， 黃粟 ， 伏牛山銅器 ， 鱘 ， 鮓 。 戶十萬二千二十三 ， 口六十六萬二千七百六 。 下領四縣 ： 丹徒縣 、 丹楊縣 、 金壇縣 、 延陵縣 。 轄境相當今江蘇省南京 、 鎮江 、 丹陽 、 句容 、 金壇 、 江寧等市縣地 。 武德九年 （ 626年 ） ， 白下 、 延陵 、 句容等三地改隸屬潤州 。 唐朝天寶元年 （ 742年 ） ， 改爲丹陽郡 。 乾元元年 （ 758年 ） ， 複名潤州 。 北宋政和三年 （ 1113年 ） 升爲鎮江府 。 地當江南運河入江之口 ， 爲南北交通樞紐 。